Det var store problemer ved flere av statsbedriftene og regjeringen Willoch ville ha en samlet behandling av saken. Problemene gjaldt spesielt Jernverket, Sydvaranger og Koksverket. En gruppe av statssekretærer skulle behandle saken. Det regjeringen ønsket var å få statsbedriftene ut av statsbudsjettet. Samtidig var det et annet utvalg som så på de ensidig industristedenes problemer. Utvalget tilråding var at støtte til statens bedrifter skulle vektlegge omstilling og nedtrapping av ulønnsom produksjon. Det skulle også være avtaler med de ansatte om styring av lønnsutviklingen og produktiviteten. Rapporten fra statssekretærene ble ferdig i mars 1983 (Stortingsproposisjon nummer 74 1983). Statsbudsjettet for 1983 bevilget Jernverkt et tilskudd på 490 millioner kroner og et statsgarantert lån på 250 millioner kroner.